            <phrase>වත්තේ සිටවු පොඩි බීජයකින් අවුරුද්දක් ඇතුලතදී මෙවැනි විශාල පලදාවක් ලබා ගැනීම ලොකු වාසනාවකි. මේ අලයේ මුළු බරප්‍රමාණය කිලෝ 400 කටත් වඩා බව තවත් ලංකා පුවත් පතක සඳහන් වී තිබුණි. මෙතරම් ලොකු බර ප්‍රමාණයක එක වැලකින් හටගත් අලයක් මගේ මුළු ජීවිත කාලයේම අසා නැත. ලංකා භූමියට සරිලන ලෙස හැඩ ගැසුනු ස්වාභාවික ජාන පරිවර්තනයක් දක්වන මේ බීජය ගැන ලංකාවේ කෘෂිකර්මාන්ත අංශය සොයා බලා දියුණුකර ගතහොත් ලංකා වාසීන්ට වැල් අල වලින් ඉදිරියට විශාල ප්‍රයෝජනයක් ගත හැකිය. මෙය සිදුවූයේ ලෝකයේ දියුණු රටක නම් මේ වන විටත් ඒ රටවල කෘෂිකර්මාන්ත අංශය මේ ගැන විශේෂ අවධානය යොදා ඇත.</phrase>